***איגרת לסגל המחקר מס' 4/99***

(גיליון 83, עמ' 585-589)

***תוכן העניינים:***

*1.      שעון חול בבית דגן*

*2.      דע את זכויותיך: תמורה בעד עבודה בימי מנוחה*

*3.      פינת השאלה הזהה*

*4.      ביטול תקנות לשעת חירום*

**1. שעון החול בבית דגן**

החלטת נציבות שירות המדינה להביא להכללת חברי סגל המחקר ב-*מינהל המחקר החקלאי* וב-*מכון הווטרינרי* בחובה לרישום נוכחות בשעון ממוחשב מעמידה אותנו בהתמודדות קשה.

ועדי העובדים שנבחרו ע"י חברי הסגל בשני המוסדות הביאו את הסוגיה בפני הפורום הארצי, למזכירות *איגוד סגל המחקר,* שהוא ארגונם היציג של כלל חברי סגל המחקר הממשלתי ובו מאוגדים ועדי העובדים המקומיים. המזכירות קבעה שלא נסכים להשוואתנו לשאר העובדים בחובות (החתמת שעון) אלא אם כן נשיג את ההשוואה בזכויות, וזאת מבלי לפגוע בתנאי העיסוק במחקר. יתר על כן, הנהגת הפיקוח על שעות העבודה תחייב תשלום כדין בעד עבודה נוספת.

המזכירות החליטה אפוא שאין להפעיל את השינוי האמור ברישום הנוכחות מבלי שיתקבלו ששת העקרונות שלהלן:

1. חברי סגל המחקר יהיו מוסמכים כבעבר לקבוע בעצמם את סדרי עבודתם, לרבות את לוח הזמנים לעריכת מחקרים ולמילוי תפקידם מחוץ למקום העבודה, ויהיו פטורים מהחובה להצטייד בטופס *אישור יציאה בתפקיד*. שעות עבודה חסרות או עודפות בחודש מסוים יועברו לחודש העוקב, באם ביצוען יתחייב לפי צרכי המחקר באישור החוקר הראשי.

2. תבוטל האפליה הקיימת לגבי שעות נוספות וניסויי שדה (14*שעות בלבד בממ"ח; 0 שעות למחצית החוקרים* *בשו"ט; עבודה ללא תמורה בימי מנוחה*), וייקבעו מכסות עבודה נוספת, היקף העבודה בימי ששי והתמורה בעד עבודה בימי מנוחה - על פי הכללים החלים על שאר הדירוגים. ישולמו ש"נ המבוצעות בבית, באם ביצוען יתחייב לפי צרכי המחקר באישור החוקר הראשי.

3. תבוטל האפליה נגד החוקרים ללא תקן: יקבלו מכסת ש"נ כמו חברי סגל בתקן; וכן חיסורים לא ינוכו מהשכר כי אם מהחופשה.

4. מי שיעבור להחתמה בשעון יקבל *תוספת מחקר חקלאי* בשיעור 15% במשכורת ובפנסיה.

5. תישמר האחידות בתנאי העבודה של סגל המחקר במכון הווטרינרי לעמיתיהם בממ"ח.

6. לא יופעל סיכום כלשהו בין האיגוד ונש"מ בעניין החתמת שעון אלא לאחר שיתקבל בהצבעת רוב במשאל שייערך בין העובדים; וזאת בכפיפות לתקופת ניסיון של 6 חודשים, ולקיום צוות מעקב פריטטי שיבחן את הפעלת ההסדר על מנת להביא לפתרון בעיות שלא נצפו מראש לרבות התאמות מקומיות ואישיות. צוות המעקב יהיה מוסמך לאשר המשך ההפעלה בתום 6 החודשים.

כעת האיגוד מסיים הליך התדיינות בפני *המוסד לבוררות מוסכמת בשירות הציבורי* בעניין תשלום *תוספת מחקר חקלאי*. כמו כן, התקרבנו לסיום המו"מ עם נש"מ - בהשתתפות הנהלות ממ"ח ושו"ט – לגבי שאר הדרישות כמפורט לעיל.

מהו הסיכוי להשיג את יעדי המאבק? הגורם המכריע יהיה מידת סולידריות שתישמר בציבור שלנו וכן הדבקות במטרה. תמיכה מלאה של כל חברי האיגוד במדיניותנו המוצהרת ובהמשך הטיפול היא יסוד ההצלחה.

\*\*\*\*\*

2***. דע את זכויותיך!***

**תמורה בעד עבודה בימי מנוחה**

לידיעתך, מביא אני להלן כלשונן את הוראות התקשי"ר בדבר עבודה בימי מנוחה, שהן חלות על כל העובדים לרבות בדירוג המחקר. על פי החוק, העבודה בימי מנוחה היא נפרדת ממסגרת השעות הנוספות ואף איננה מותנית בקיומן. את הדרישה יש להגיש למעסיק; ובמקרה של סירוב, יש לערער בפנייה אל *הלשכה לפניות עובדים* בנציבות שירות המדינה – הכל בתיאום עם ועד העובדים.

**התקשי"ר 27.213**

*א. עובד המועסק ביום מנוחה שבועי, ביום העצמאות או ביום מועד, זכאי*

*ל75%- משכרו הרגיל בעד כל שעה של העסקה כנ"ל שאינה בלילה,*

*ול100%- משכרו הרגיל בעד כל שעה של העסקה כנ"ל בלילה. עובד ארעי,*

*המקבל שכר סטודנטים (ראה סעיף 24.15), זכאי לתשלום 50% בלבד*

*משכרו הרגיל בעד כל שעת העסקה כנ"ל, בין ביום ובין בלילה.*

*בכל המקרים, זכאי עובד כנ"ל, נוסף לתשלום האמור, לשעת חופשה אחת*

*בעד כל שעה שבה הועסק כאמור; חופשה זו תינתן לעובד בהתאם לאמור*

*בהיתר להעסקתו על פי חוק שעות עבודה ומנוחה, תשי"א.1951-*

*(חוק הנ"ל, ס' 17 (א)(2))*

*דוגמאות:*

*(1) עובד קבוע ביחידה משרדית, שהועסק בשבוע מסוים כל הימים למעט*

*ביום רביעי, הועסק ביום המנוחה השבועי שמונה שעות בשעות*

*העבודה הרגילות ובסך הכל הועסק באותו שבוע 42.5 שעות לפי*

*מכסתו הרגילה, יקבל (1) את משכורתו החודשית הרגילה, הכוללת*

*100% תשלום רגיל בעד עבודתו ביום המנוחה; (2) תוספת בשיעור*

*75% משכרו היומי בעד אותו יום. העובד קיבל את יום חופשתו*

*ביום רביעי הקודם;*

*(2) עובד קבוע ביחידה משרדית, שהועסק בימים ראשון עד שישי 42.5*

*שעות, הועסק נוסף על כך ביום מנוחה משעה 18.00 עד שעה .24.00*

*אותו עובד יקבל: (1) את משכורתו החודשית הרגילה; (2) תוספת*

*בשיעור 75% משכרו הרגיל לשעה בעד עבודתו בכל אחת מהשעות*

*18.00 - 22.00 ביום המנוחה; (3) תוספת בשיעור 100% משכרו*

*הרגיל לשעה בעד עבודתו בכל אחת מהשעות 22.00 - 24.00 ביום*

*המנוחה; (4) שש שעות בחופשה בשכר מלא תוך פרק הזמן הנקוב*

*בהיתר להעסקה;*

*(3) עובד ארעי, המקבל שכר יומי והמועסק תקופה ארוכה משישה ימים*

*הועסק משעה 23.00 עד שעה 03.00 ביום מנוחה שבועי אחרי שעבד*

*כל ימות השבוע, ולכן אותן שעות הן שעות נוספות - יקבל בעד*

*עבודתו ביום המנוחה 200% משכרו הרגיל בעד ארבע שעות עבודה;*

*תוך פרק הזמן הנקוב בהיתר להעסקה תינתן לו חופשה של ארבע*

*שעות ביום חול; בעד אותן שעות חופשה לא יקבל תשלום;*

*(4) עובד ארעי, שהועסק בשבוע מסוים ארבעה ימים בלבד, הועסק ביום*

*המנוחה שמונה שעות - יקבל בעד עבודתו ביום המנוחה 175% משכרו*

*הרגיל, ואין לתת לו חופשה, אף ללא משכורת, כיון שבסך הכל*

*הועסק פחות משבוע שלם.*

\*\*\*

**3. פינת השאלה הזהה**

ב26.5.99- הפנה אלי ועד העובדים במכון הגיאולוגי את השאלה הבאה, שנשאלה על ידי האגף למשאבי אנוש במכון:

***"חוקר שנמצא בסיורים בתקופת ההשתלמות ויש ארוחות בסיורים. האם אדם דתי זכאי לקבל את מלוא האש"ל?"***

הצעות החברים לתשובה נאותה יישלחו אל המכון הגיאולוגי.

אני תקווה שלא נתתי פה רעיון חדש להתנכלות בחברי סגל המחקר אצל מעביד אחר!

\*\*\*

**4. ביטול תקנות לשעת חירום**

מובאת כעמוד 589 ב-*איגרת*זאת הודעת ההסתדרות מ31.5.99- בדבר ביטול התקנות לשעת חירום המאפשרות הוצאת צווי ריתוק לעובדים שובתים.